**«Народная пе́сенька з ваколіц Ві́льні»** (польск.: Piosnka ludowa z okolic Wilna) — верш Уладзіслава Сыракомлі на матыў беларускай народнай песні «Паехаў сынок аж на Украіну…».

Калі верш паходзіў з канкрэтнай фальклорнай крыніцы або правобраза, паэт не даваў яму ніякай назвы, а пазначаў, што гэта народная песня, таму гэты твор так і называецца. Паводле Вінцэся Каратынскага, гэты твор — «дакладнае паўтарэнне асновы народнай песні, вядомай па ўсёй Літве, не толькі ў ваколіцах Вільні».

Першакрыніца верша была ў свой час апублікаваная Янам Чачотам у «Вясковых песеньках з-над Нёмна і Дзвіны» (1846), але, як заўважае Уладзімір Мархель, няма звестак пра наяўнасць гэтай кнігі у асабістай бібліятэцы песняра, таму, на ягоную думку, можна меркаваць, што песню Сыракомля ведаў з гэтай кнігі, але за аснову ўзяў іншы варыянт. Як правобраз песню «Паехаў сынок аж на Украіну…» прапанаваў часопіс «Litwa i Ruś» у 1912 г.

Лагатып ВікіцытатнікаЛагатып Вікіцытатніка У Вікікрыніцах ёсць тэксты па тэме  
**Паехаў сынок аж на Украіну…**

Станіслаў Цывінскі адзначаў, што Сыракомля апусціўшы чатыры радкі арыгінальнай песні (пра тое, у што маці апранала сына і нявестку і як везла іх на могілкі), змякчыў арыгінал. Уладзімір Монах таксама заўважае, што пясняр абыйшоў «шурпатасць і прымітывізм» арыгіналу, каб узмацніць дыдактызм імаральныя сентэнцыі.

Уладзімір Мархель акцэнтуе ўвагу на тым, што Сыракомлеў верш таксама мае дапаўненні: з’явіліся 2 дадатковыя заключныя радкі пра каханне. Таксама ў творы адсутнічае Украіна, але з’яўляецца дэталь, што сын не спытаў у маці дазволу на шлюб і не пакланіўся ёй, чаго ў песні няма. На думку даследчыка, Сыракомля ўлічваў іншыя варыянты песні, якіх ў зборніку народных балад «Балады» (1977) агулам 73 варыянты.

Пераклады
---------

На беларускую мову верш перакладаў Васіль Сёмуха.

Зноскі
------

1. 1 2  *Мархель, У. І.* Лірнік вясковы (бел.). — 1983. — С. 75.
2. ↑  *Мархель, У. І.* Лірнік вясковы (бел.). — 1983. — С. 74.
3. 1 2  *Мархель, У. І.* Лірнік вясковы (бел.). — 1983. — С. 77.
4. ↑  *Мархель, У. І.* Лірнік вясковы (бел.). — 1983. — С. 76-77.
5. 1 2  *Мархель, У. І.* Лірнік вясковы (бел.). — 1983. — С. 76.
6. ↑  Уладзіслаў Сыракомля (бел.) // *Літаратурная спадчына*. — 19 сакавіка 2015.

Літаратура
----------

* *Мархель, У. І.* Лірнік вясковы (бел.). — Мінск: Навука і тэхніка, 1983. — 192 с.

| ⛭Уладзіслаў Сыракомля |
| --- |
| Творы | 

|  |  |
| --- | --- |
| Вершы | 
* Паштальён (1844)
* Лялька (1851)
* Лірнік вясковы (1852)
* Груган (1854)
* Вызваленне сялян (1859)
* Народная песенька з ваколіц Вільні (1860)
* Добрыя весці (1848, 1861)

 |
| Паэмы | 
* Хадыка (1847)
* Канонік Перамышльскі (1852)
* Дабрародны Ян Дубарог (1853)
* Маргер (1854)
* Акраец хлеба (1854)
* Жменя пшаніцы (1856)
* Улас (1856)
* Старыя вароты (1856)
* Янка-магільнік (1856)

 |
| Кантаты | Францішак Асізскі (1857) |
| П’есы | Магнаты і сірата (1858) |
| Прыпісваецца | 
* Гутарка старога дзеда (1861)
* Гутарка двух суседаў (1861—1862)
* Ужо птушкі пяюць ўсюды… (1861)

 |

 |  |
| Пераклады | 
* Кабзар (1863)

 |
| На падставе | 
* Каток — скок на платок
* Калі я на пошце служыў ямшчыком (1868)
* Смерць Маргера (1876)
* Маргер (1927)

 |
| Асобы | 
* Паўліна Мітрашэўская
* Гелена Маеўская
* Адам Ганоры Кіркор
* Вінцэсь Каратынскі
* Вінцэнт Дунін-Марцінкевіч
* Язэп Крашэўскі
* Адам Плуг
* Станіслаў Манюшка
* Арцём Вярыга-Дарэўскі

 |
| Мясціны | 
* Смольгава
* Залучча
* Барэйкаўшчына

 |
| Памяць | 
* Вуліца Уладзіслава Сыракомлі (Мінск)
* Кандратовіча (станцыя метро)

 |